cyanic-selkie/wikianc huggingface dataset:
Richard Podolor
Liv og karriere
Han heldt fram med å spela inn plater under eige namn i tillegg til å jobba som studiomusikar. I midten av 1960-åra arbeidde han i aukande grad som lydteknikar i tillegg til musikar, mellom anna på innspelingar med The Monkees, The Turtles, The Electric Prunes, Grateful Dead og Donovan. Han produserte to studioalbum for Steppenwolf, og var lydteknikar på alle dei tidlege hittane deira, inkludert «Born to Be Wild», og produserte Three Dog Night sin «Mama Told Me Not to Come» og «Joy to the World», noko som førte til at han jobba på alle dei følgjande albuma til Three Dog Night. Andre artistar han jobba med som produsent var mellom anna Alice Cooper, Iron Butterfly, The Dillards, Chris Hillman og Black Oak Arkansas.
Podolor sovna inn 9. mars 2022, 86 år gammal.
Al-Suqaylabiyah
Al-Suqaylabiyah (arabisk السقيلبيه) er ein gresk-ortodoks, kristen by i Syria som administrativt høyrer til Hama guvernement. Al-Suqaylabiyah ligg på ei høgd 220 meter over havet. I følgje ei folketeljing i 2004 har byen 17 313 innbyggjarar.
Historie
Namnet går attende til den antikke Seleucia ad Belum, ein by som grekarane grunnla og som låg nesten på same staden. Staden vart fråflytta i mellomalderen og folkesett att i byrjinga av 1800-talet. I 1860 gjekk lokale beduinar til åtak på al-Suqaylabiyah.
Kjelder
''
Vorabbreen
Vorabbreen (tysk Vorabfirn, retoromansk Glatscher dil Vorab) er ein 2 km lang isbre (2005) i Glarus-Alpane i kantonane Glarus and Graubünden. Han ligg på austsida av Vorab, mellom 2600 og 3000 meter over havet. I 1973 hadde han eit areal på 2,17 km².
Aramis
Aramis er ein av dei tre musketerane i Alexandre Dumas den eldre sin romanserie. Han studerer til å bli prest, og er musketer medan han er under utdanning.
Pietro Filippo Scarlatti
Pietro Filippo Scarlatti var ein italiensk komponist, organist og korleiar.
Gambit
Ein gambit er ei sjakkopning der ein spelar ofrar materiell for å oppnå andre fordelar, vanlegvis utviklingsforsprang. Vanlegvis er det ein bonde som blir ofra, men det finst også gambitar der ein ofrar ein løpar eller springar. Ein gambit der motstandaren svarar med å sjølv å ofre, spele gambit, blir kalla ein motgambit.
Ordet gambit blei først teke i bruk i sjakk av den spanske presten Ruy López de Segura. Ordet kjem frå italiensk dare il gambetto, «å setje eit bein fram» eller altså «å spenne bein på nokon», «krokfot». Lopez studerte og utvikla denne spelemåten, og dermed fekk det italienske ordet den spanske forma gambito, som deretter vart til det franske gambit, slik det også skrivst på norsk.
Pietro Filippo Scarlatti
Scarlatti var den førstefødde sonen til komponisten Alessandro Scarlatti. Også den seks år yngre broren hans Domenico blei komponist. Pietro Filippo starta den musikalske karrieren sin i 1705 som korleiar ved domkyrkja i Urbino. Faren henta han tilbake til Napoli i 1708, der han blei organist ved det kongelege hoffet.
I 1728 skreiv Scarlatti den einaste operaen som er kjend etter han, Clitarco, som bleki uroppført i Teatro San Bartolomeo i Napoli. Partituret er gått tapt. Andre hovudverk som kan nemnast er tre kantatar og ein rekkje toccataer for klaver eller orgel.
D'Artagnan
D'Artagnan er hovudpersonen i Alexandre Dumas sin romanserie Dei tre musketerane. Han kjem frå Bearn i Sør-Frankrike og reiser til Paris for å verte musketer. Saman med vennane Aramis, Athos og Porthos kjempar han for kongen mot farlege fiendar som kardinalane Richelieu og Mazarin og den vakre Mylady.
Bennett Escarpment
Bennett Escarpment er ein stein- og isskrent som svingar sørvestover for 38 km frå Mount Pollard i Prince Charles Mountains. Han vart kartlagt frå landmålingar og flyfoto under Australian National Antarctic Research Expeditions i 1956–65 og vart namngjeven av Antarctic Names Committee of Australia etter J.M. Bennett, ein fysikar ved Mawson-stasjonen i 1965.
Naum Gabo
Naum Gabo, eigentleg Naum Abramovitsj Pevsner, var ein russisk bilethoggar, fødd i Brjansk. Han var også aktiv som målar, arkitekt og designar.
Liv og gjerning
Gabo utdanna seg fyrst til ingeniør i München. Sidan byrja han med kunst, laga abstrakte konstruksjonar. Frå 1914 budde han i den norske hovudstaden, der han i trematerial laga det kubistisk-inspirerte verket Byste i 1915. I 1917 reiste han og broren Antoine Pevsner til heimlandet Russland og busette seg i Moskva. I den russiske, snart sovjetiske, hovudstaden vart Gabo kjend med dei heimlege, nasjonale avantgardistane; leiande kunstnarar som Kasimir Malevitsj og Vladimir Tatlin.
To av skulpturane til Gabo er utstilt i Oslo. Kvinnehode frå 1916 er ved Universitetet på Blindern, medan Sfærisk konstruksjon finst på Munchmuseet.
Gabo døydde i Waterbury i Connecticut i USA.
Os i Østerdalen
Os i Østerdalen er ein tettstad og administrasjonssenter i Os kommune i i Innlandet fylke med.
Oman al-Wusta
Historie
Oman al-Wusta vart styrt av ibadi-imamar som hadde andeleg og ofte også verdsleg makt over regionen. Imamatet er eit tusen år gammalt system som vart starta av dei religiøse ibadi-leiarane i Oman, og er basert på islamsk sjaria. Det styrte delar av eller heile Oman og andre land til forskjellige tider over ein periode på over tusen år. Det var ofte spaningar mellom desse imamane og sultanane i Muscat, og i 1913 førte valet av Salim ibn Rashid al-Kharusi til imam til Seeb-avtalen mellom imamatet Oman, med hovudstad i Nizwa, og sultanatet Oman med hovudstad i Muscat. I 1954 forsvarte ein ny imam, Ghalib bin Ali, imamatet frå eit åtak frå Muscat, etter at det vart funne olje på området hans. Sultanen Said Bin Taimur av Muscat klarte med hjelp av britiske kolonistyrkar å vinne kampen til slutt. I 1957 vart Nizwa teken og imamen send i eksil til Saudi-Arabia, der han heldt fram å styre imamatet og føre krig med ei mellombels regjering i Dammam i Saudi-Arabia. I 1959 vart dei siste styrkane til imamatet slegne og namnet på heile Muscat og Oman vart endra til sultanatet Oman i 1970.
Os i Østerdalen
Tettstaden ligg ved Rørosbanen, Glåma og fylkesveg 30.
Oman al-Wusta
Historie
I dag vert «Eigentlege Oman» òg nytta om sultanatet utanom eksklavane Musandam og Madha.
Long Gables
Long Gables er eit markant fjell med to toppar (4150 moh og 4110 moh) langs hovudryggen i Sentinel Range i Ellsworth Mountains mellom Mounts Anderson og Viets. Det vart oppdaga av Marie Byrd Land Traverse-gruppa i 1957–58 under C.R. Bentley. Det vart kalla opp etter Jack B. Long, eit medlem av gruppa som sidan deltok på mange ekspedisjonar i Antarktis.
Galleblære
Struktur
Galleblæra er forma som ein avsmalna sekk, der den opne enden leiar inn galletreet og galleblæregangen. Galleblæra kan delast inn i tre anatomiske delar: fundus, corpus og collum. Fundus er rund og vendt mot framsida av kroppen. Corpus (kroppen) er i kontakt med levra, og ligg i ein fossa på den nedre bakflata av levra. Collum (nakken) er avsmalna og kontinuerleg med galleblæregangen, som er ein del av galletreet. Galleblæregangen sameinar med hovudgallegangen for å danne den store gallegangen. I kryssinga mellom collum og galleblæregangen finst ei utposing av galleblæreveggen som former ei slimhinnefold kjend som Hartmanns lomme, der galleblæresteinar ofte kilar seg.
Wang Jingbin
Wang Jingbin er ein kinesisk fotballspelar.
Galleblære
Struktur
Vinkelen i galleblæra ligg mellom ribbeinsbogen og den laterale marginen av den rette bukmuskelen. Fundus ligg på høgd med det transpyloriske plan.
Histologi
Laga i galleblæreveggen kan sjåast under mikroskop. Overflata av den inste veggen er trekt med éinlaga søyleepitel med ein børstesaum av mikrovilli, og liknar i stor grad på dei absorberande cellene i tarmkanalen. Under epitelet ligg eit tynt lag av laust bindevev (lamina propria), eit muskellag, perimuskulært bindevev og serosa. Galleblæra manglar lamina muscularis mucosae, til skilnad frå tarmkanelen, og muskelfibra er ikkje innretta i distinkte lag. Laga i galleblæra er skildra i detalj nedanfor.
Programmeringsgrensesnitt
Det finst ulike typar programmeringsgrensesnitt. Nokre, som POSIX og Win32, er generelle programmeringsgrensesnitt, som sit mellom operativsystemet og brukarprogramma. Andre, som ALSA, JACK, Core Audio, ASIO, DirectSound, LADSPA, etc., er spesialprogrammeringsgrensesnitt for digital lyd , medan OpenGL og Open Inventor er spesialprogrammeringsgrensesnitt for grafikk.
Galleblære
Utvikling
Galleblæra utviklar seg frå ei endoderm utposing i det embryonale tarmrøyret. I det tidlege utviklingsstadiet har menneskefosteret tre kimblad som ligg an til å verte ein embryonal plommesekk. I den andre veka av embryogenese byrjar fosteret å omringe og innkapsle denne sekken. Dei innkapsla delane av sekken dannar grunnlaget for tarmkanalen. Delar av denne fortarmen byrjar å differensiere til organa i tarmkanalen, mellom anna matrøyret, magesekken og tarmane.
Programmeringsgrensesnitt
Når ein programmerer i høgnivåspråk, som til dømes C++ og Java, er det vanleg å nytta eit programvarebibliotek, som Qt, med ferdige modular. Programkoden kommuniserer då med funksjonar i førehandsdefinerte klassar, i staden for brukargrensesnittet til operativsystemet. Programmeraren kan da konsentrera seg om funksjonaliteten, i staden for detaljar.
Galleblære
Utvikling
Magesekken ligg opphavleg langs midtlinja av fosteret. I den fjerde utviklingsveka roterar magesekken slik at sekken snur seg meir mot venstre. Denne roteringa påverkar delar av tarmrøyret nedanfor magesekken, og dannar følgelig grunnlaget for utviklinga av tolvfingertarmen. Ved sluttstadiet av den fjerde utviklingsveka oppstår ei utposing frå den høgre sida av tolvfingertarmen, diverticulum hepaticum, som utviklar seg for å verte galletreet. Like under finst ei anna utposing, diverticulum cysticum, som utviklar seg for å verte galleblæra.
Funksjon
Hovudfunksjonen til galleblæra er å lagre galle. Galleblæra er del av det biliære systemet og verkar som eit reservoar for gallet som blir danna av levra. Levra dannar galle som flyt gjennom levergangane og vidare inn i galleblæra. Det ligg alltid mellom 30 og 60 milliliter med galle i galleblæra.
Feitthaldig mat som kjem inn i fordøyingskanalen stimulerer utskiljinga av kolecystokinin frå celler i tolvfingertarmen og tomtarmen. I respons til kolecystokinin, byrjar galleblæra å rytmisk trekke seg saman for å frigjere galle til den store gallegangen, som seinare tappar inn i tolvfingertarmen. Gallet emulgerer feittet i delvis nedbroten mat, og bistår dimed i absorberinga. Galle er i hovudsak samansett av vatn og gallesalt, og verkar også som eit middel for å eliminere bilirubin (eit biprodukt av hemoglobinmetabolisme) frå kroppen.
Galle som blir skilt ut av levra og lagra i galleblæra, er ikkje det same gallet som blir skilt ut av galleblæra. Gallet som er lagra i galleblæra blir meir konsentrert ved fjerninga av vatn og elektrolyttar. Dette skjer gjennom aktiv transport av natriumion gjennom epitelvevet i galleblæra. Dette dannar eit osmotisk trykk som medfører at vatn og andre elektrolyttar (som til dømes klorid) blir resorbert.
Gallestein
Gallestein (eller galleblærestein) er det vanlegaste problemet som råkar galleblæra. Desse steinane blir vanlegvis forma fordi gallet metnar med kolesterol eller bilirubin. Eit mindretal av gallesteinar fører til symptom, og storparten av steinane passerer gjennom galletreet. Symptomatisk personar kan kjenne ekstrem smerte i den høgre overdelen av abdomen. Stein som blokkerer galleblæra kan føre til galleblærebetennelse. Stein som kilar seg i galletreet kan føre til gulsott, og stein som blokkerer bukspyttkjertelgangen kan føre til bukspyttkjertelbetennelse. Behandlinga består ofte av venting og observasjon, sidan steinane ofte passerer naturleg. Kirurgisk fjerning av galleblæra er eit rimeleg tiltak hjå personar som ofte får gallestein. Lækjemiddel som til dømes ursodeoksykolsyre kan brukast. Ultralyd for å bryte ned steinane kan også brukast.
Betennelse
Betennelse i galleblæra er kjend som galleblærebetennelse eller kolecystitt. Betennelsen skuldast vanlegvis at gallesteinar tettar gallegangane. Fastkilt galle hopar seg opp, og trykket på galleblæreveggen kan fører til utslepp av betennelsesskapande stoff, som til dømes fosfolipase. Det er også ein fare for bakterieinfeksjon. Galleblærebetennelse plar å føre til smerte, feber og ømheit i det øvre, høgre hjørnet av abdomen, ofte med positivt Murphys teikn. Betennelsen blir ofte behandla med kvile og antibiotika, særleg cefalosporinar, og i alvorlege tilhøve metronidazol.
Galleblærebetennelse kan også vere kronisk, særleg når personen er utsett for pådregen gallestein.
Galleblærepolyppar
Galleblærepolyppar er vanlegvis godarta utvekstar eller lesjonar som dekker innsida av galleblæreveggen. Dei kan vere cancerøse, men er vanlegvis ikkje det. Om lag 95 % av galleblærepolyppar er godarta.
Fjerning av galleblæra
Kolecystektomi er eit kirurgisk inngrep der galleblæra blir fjerna. Dette blir stundom gjort når personar får tilbakevendande gallestein, og dette blir rekna som eit elektivt inngrep. Ein kolecystektomi kan vere eit opent inngrep, eller det kan utførast med laparoskopi (kikholsoperasjon). I dette inngrepet fjernar ein delen av galleblæra som strekker seg frå collum og fundus, slik at galle blir tappa direkte frå levra til galletreet. Om lag 30 % av pasientar slit med fordøyingsproblem etter inngrepet, men alvorlege komplikasjonar er svært sjeldne.
Samfunn og kultur
Uttrykket «å spy edder og galle» spelar på at galle er ei bitter væske. Å ha 'galle' er assosiert med ei dristig framferd eller bitter åtferd.
I det kinesiske språket er galleblæra (膽) assosiert med mot og mange andre tilknytte idiom. Døme på dette er uttrykket «ein kropp full [av] galle» (渾身是膽), som skildrar ein modig person, og «einskild galleblærehelt» (孤膽英雄) som skildrar ein einsleg helt.
I zangfu-teorien i kinesisk medisin deltek galleblæra i fordøying, men er er også knytt tuk avgjersle.
Andre dyr
Dei fleste ryggradsdyr har galleblære, til skilnad frå ryggradslause dyr. Forma på galleblæra og plasseringa av gallegangane varierer likevel monaleg. I mange artar går det fleire gangar til tarmkanalen, til skilnad frå ein hovudgallegang som ein finn hjå menneske. Mange pattedyrartar, medrekna hestar, hjortedyr, rotter, nokre lamadyr og fleire fugleartar, manglar galleblære. Det same gjer niauge.
Revolution Blues
«Revolution Blues» er ein song av Neil Young frå albumet On the Beach i 1974. Songen var inspirert av seriemordaren Charles Manson.
Young viser til ein væpna kult i Laurel Canyon i Los Angeles, og kan uttrykka ei viss forståing for Manson-familien. Som mange av musikarane frå denne generasjonen, hevdar Young å ha møtt Manson og funne han «mystisk tiltrekkande». I følgje forfattaren av boka David Downing i boka A Dreamer of Pictures: Neil Young, A Man and His Music, var Young passeleg imponert over dei musikalske eigenskapane til Manson, men ikkje nok til at han hjelpte han inn i platebransjen. Interessant nok kunne Young sjølv ha vore den typen kjendis som Manson kunne ha hatt som mål. Songen uttrykker ideen om at alle har ei god og ei dårleg side i oss, og at einkvar person like gjerne kunne vore ein drapsmann som eit offer.
Young spelte ofte songen akustisk på konsertane sine. David Crosby, som song korvokal på den innspelte versjonen, samanlikna Young som spelte det mørke nummeret på ein Crosby, Stills, Nash & Young-turne med «ei vorte på det perfekte udyret».
Fylkesveg 253 i Rogaland
Fylkesveg 253 i Rogaland går mellom Øksnevad og Orstad i Klepp kommune. Vegen er 2,0 km lang.
Antares
Antares, òg kjend med Bayer-nemninga Alfa Scorpii (forkorta til α Scorpii eller α Sco), er den syttande mest lyssterke stjerna på nattehimmelen og den mest lyssterke stjerna i stjerneteiknet Skorpionen, og er ofte omtalt som «hjartet i skorpionen». I lag med Aldebaran, Regulus og Fomalhaut, dannar Antares ei gruppe som vert kalla 'Kongelege stjernene i Persia'. Ho er ei av dei fire mest lyssterke stjernene nær ekliptikken.
Ein kan sjå med det blotte auget at Antares er raud, og stjerna er ei raud superkjempe med spektralklasse M2Iab og er ein av dei største og mest lysande observerbare stjernene. Ho er ei langsam irregulær variabel stjerne med ein gjennomsnittleg storleiksorden på +1,09. Antares er den mest lyssterke, mest massive og mest utvikla stjerna i den næraste OB-stjernehopen (Skorpionen-Kentauren-hopen). Antares er ein del av the Øvre Skorpionen subgroup of the Skorpionen-Kentauren-hopen, som består av tusenvis av stjerner med ein gjennomsnittleg alder på 11 millionar år i ein avstand på kring 470 lysår.
Eigenskapar
Antares har ei følgjestjerne, Antares B. Avstanden mellom dei to stjernene er kring 574 astronomiske einingar (AU). Stjerneklassifiseringa til denne stjerna er B2.5, og med ein storleiksorden på 5,5, er ho berre 1/370-del så lys som Antares A, men skin med ein luminositet som er 170 gonger så stor som sola sin.
Antares kan eksplodere som ein supernova dei neste få hundretusen åra. Antares kan då vere like lys som fullmånen og vere synleg på dagtid.
Når elv skifter leie
Når elv skifter leie er namnet på ei novellesamling skriven av Ingeborg Refling Hagen og utgjeve i 1920. Boka er debuten til Refling Hagen, og vart utgjeven på Steenske forlag. To år etter gjekk ho over til Aschehoug Forlag.
Tittelnovella
Denne novella vart seinare teken oppatt i Livsfrisen, der Refling Hagen let Eli drøfte med seg sjølv kva slag oppseding Bjørn skulle hatt, og kva som gjekk gale. Hovudpersonen i Livsfrisen, Ingrid, samanstiller Eli Bøstua med Jomfru Maria, og drøftar «to vegar» eit menneske (mannen) kan få: frelse (Kristus), eller øyding, her synleggjort gjennom Elis son Bjørn.
On the Beach av Neil Young
On the Beach er det femte studioalbumet til Neil Young og kom ut i 1974. Det var ikkje tilgjengeleg på CD før det vart gjeve ut på HDCD den 19. august 2003.
Bakgrunn
Albumet vart spelt inn etter (men gjeve ut før) Tonight's the Night og On the Beach deler noko av den nakne og uferdige kjensla, som sjokkerte både tilhengjarar og kritikarar, sidan dette var det første studioalbumet hans etter det særs populære og kritikarroste Harvest. Det inneheldt òg peikepinnar fram mot ei meir positiv framtid for Young, særleg opningssongen «Walk On».
Som Tonight's the Night var ikkje On the Beach ein kommersiell suksess då det kom ut, men har med tida vorte høgt verdsette av både tilhengjarar og kritikarar. Albumet vart spelt inn med mange studiomusikarar med arrangementet som var strippa ned til beinet. Young gjekk òg for grove, monitormiksar i staden for eit meir polert lydbilete, noko som framandgjorde lydteknikarane hans.
Gjennom innspelinga av albumet åt Young og musikarane hans eit heimelaga brygg av marihuana og honning. Dette kan vere årsaka til den milde stemninga på albumet, særleg den andre halvdelen av plata. Young har sag at det var eit «bra album, særleg sida med 'Ambulance Blues', 'Motion Pictures' og 'On the Beach'. Det er eit bra forsøk.»
Little Richard Live
Little Richard Live! er eit album av Little Richard frå 1976, og det første med nye songar sidan 1973. Det vart spelt inn i Jack Clement Studio i Nashville og inneheld nyinnspelingar av tjue av songane han spelte inn for Specialty Records. Trass i albumtittelen var songane spelte inn i studio, og var ikkje konsertopptak.
On the Beach av Neil Young
Tilgjenge
I om lag 20 år var det nesten ikkje mogeleg å få tak i On the Beach. Vinylutgåva gjekk ut av produksjon tidleg i 1980-åra og han var berre tilgjengeleg ei kort stund på kassett. On the Beach stod på lister over dei albuma ein helst hadde lyst å få utgjeve på CD. I lag med tre andre album av Young vart ikkje desse gjevne ut før i 2003. Årsaka til dette er ikkje sikkert, men ein trur det er Young sjølv som ikkje ville ha dei ut på CD på grunn av lydproblem og rettslege årsaker.
Little Richard Live
Historie
Like før Richard spelte inn Little Richard Live!, deltok han i filmen The London Rock and Roll Show og spelte piano på to songar for Bachman–Turner Overdrive på albumet Head On. Richard vart møtt av Stan Shulman i 1976, og etter litt overtyding gjekk Richard med på å gjere denne innspelinga. Etter å ha spelt inn albumet for K-Tel, var ikkje Penniman i studio att før 1979, då han spelte inn gospel for etiketten World.
Handball-NM 2004/Kvinner
Noregsmeisterskapen i handball 2004 for kvinner vart vunnen av Larvik Håndballklubb etter finalesiger 28 – 23 over Byåsen Idrettslag frå Trondheim.
Finalen
Byåsen-måla kom frå Gøril Snorroeggen (7), Trine Haltvik (4), Maren Villabø (4), Marte Snorroeggen (4), Ingrid Nygård Pedersen (2) og Marte Florholmen (2). Ida Alstad og Marit Malm Frafjord kom ikkje på skåringslista. Kjersti Beck og Kari Aalvik var målvakter.
Dommarane Terje Eriksen og Kenneth Hansen straffa Byåsen med tre 2 minutts-utvisingar og Larvik med to.
On the Beach av Neil Young
Mottaking
Albumet er plassert på 22. plass for album frå 1970-åra på Rate Your Music, det er òg på 77. plass på tilsvarande liste for all tid. Pitchfork Media plasserte albumet på 65. plass på lista si over dei 100 beste albuma frå 1970-åra. I 2007 vart On the Beach kåra til det 40. beste kanadiske albumet gjennom tidene i boka til Bob Mersereau over dei 100 beste kanadiske albuma.
Divotino Point
Divotino Point (bulgarsk нос Дивотино, ‘Nos Divotino’) er eit spisst, lågt, isfritt nes på søraustkysten av Alfatar Peninsula på Robert Island i Sør-Shetlandsøyane i Antarktis som stikk 200 m ut i Mitchell Cove. Det ligg 2 km nordaust for Debelyanov Point og 3,35 km nordvest for Negra Point.
Neset er kalla opp etter busetnaden Divotino vest i Bulgaria.
Le Mali
«Le Mali» er nasjonalsongen til Mali. Han blei teken i bruk 9. august 1962. Seydou Badian Kouyaté skreiv teksten og Banzumana Sissoko melodien.
Andre titlar på songen er «Pour l'Afrique et pour toi, Mali» eller «Afiriki ye ani e ye, Mali», som tyder 'For Afrika og for deg, Mali', og «A ton appel Mali», 'På ditt kall, Mali'. Musikken er ein tradisjonell militærmarsj i europeisk stil.
Tanx
Tanx er eit studioalbum frå 1973 av det engelske rockebandet T. Rex, det åttande sidan debutplata deira som Tyrannosaurus Rex i 1968 og det fjerde under namnet T. Rex. Det kom ut 16. mars på EMI. Tanx skilde seg musikalsk frå dei førre albuma. Det var framleis spor her som minna om The Slider, men songaren og låtskrivar Marc Bolan synte òg interessa si for soul, funk og gospel. Det var kvinnelege korsongarar på eit par av songane. Det vart òg nytta nye instrument som mellotron, slik at T. Rex kunne utvikle stilen sin.
Hauketo-Prinsdal kyrkje
Det er ikkje gravplass ved kyrkja.
Tanx
Historie og musikk
Innspelinga byrja i Frankrike i august 1972, og heldt fram i oktober 1973 etter ein turné i USA. I USA hadde bandet spelt på scenen med kvinnelege korsongarar på eit par av konsertane. Bolan spelte inn piano basert på songen «Left Hand Luke and the Beggar Boys» med kvinnelege gospelsongarar, Madeline Bell, Lesley Duncan, Vicky Brown, Barry St John og Sue and Sunny. Dei song i lag med Bolan på dei sjelfulle refrenga, men vart ikkje førte opp på plateomslaget. Bob Stanley frå The Times skildra «Left Hand Luke and the Beggar Boys» som ein «New Orleans bar piano»-song med «interstellar soul». «The Street and Babe Shadow» med saksofon som eit av hovudinstrumenta, synte den meir funky sida til Bolan. «Life is Strange» og «Broken Hearted Blues» var balladar nærare til den tidlegare T. Rex-stilen, medan «Shock Rock» var eit boogie-spor.
Utgjeving
Tanx vart ommastra for CD av Edsel Records i 1994 og kom ut med ei rekkje bonusspor. Ei tilhøyrande utgjeving, kalla Left Hand Luke (The Alternative Tanx), kom ut i 1995 med alternative versjonar, uferdige studiomikar og demoar av albumspora. Dei to albuma kom ut i lag i 2002. I 2003 vart fleire innspelingar frå Tanx-innspelinga gjevne ut på Thunderwing Productions Limited (TPL) som The Tanx Recordings.
Mottaking
Tanx fekk god kritikk i både NME og Record Mirror. Creem skreiv at «song for song er dette kanskje det sterkaste albumet til Marc Bolan. Det er i alle fall det mest varierte og det mest musikalske». Men det vart latterleggjort av Rolling Stone. Paul Gambaccini skreiv «Dette albumet kunne ha blitt ein god EP. Eg kan ikkje så mange som verkeleg er nøgd med dette. Men eg har teke feil før.» Han likte likevel songane «Mister Mister,» «Electric Slim and the Factory Hen» og «Broken Hearted Blues.»
Seinare meldingar har vore mindre positive. Whitney Strub i PopMatters skreiv «Ei årsak til at Tanx selde dårleg var at det ikkje hadde det umiddelbare som glam var kjend for. Songanr glir stort sett usamanhengande frå den eine oppbrotne minisoga til den neste». Stephen M. Deusner i Pitchfork likte godt albumet, men kalla det «eit vanskeleg album». The Quietus skreiv «Det er ei overdriven plate i beste mogelege forstand», og meinte «Tenement Lady» var ein fantastisk opningslåt. Neil Kulkarni skreiv at «Electric Slim & The Factory Hen» var eit nikk til svart soulmusikk, ein stil Bolan alltid hadde ønskt utforske. Kulkarni skreiv at dette var to år før David Bowie «prøvde å gjere det same på Young Americans».
Ettermæle
AllMusic skreiv at albumet signaliserte soulfasen til David Bowie: «Det var beundringsverdig at Bolan prøvde å utvide T. Rex-stilen -- soulaktige korsongarar og blåsarar gjennom heile plata, to år før David Bowie gjorde det same for bestseljaren Young Americans».
Tanx inspirerte Suede på albumet Coming Up som produsenten Ed Butler sa: «Malen var Tanx av T.Rex – eg tenkte faktisk The Slider var eit betre val, men Brett (Anderson) såg det alltid annleis. Eg såg alltid på The Slider som det ultimate T.Rex-albumet, men han hadde rett, Tanx er faktisk ei betre plate, fordi det er meir interessant. I utgangspunktet var det me gjorde at kvart spor starta med akustisk gitar, bongotrommer, tamburin og Brett, så alt starta omtrent på same måten som Marc Bolan spelte inn alle greine sine opphavleg. Han byrja med ein akustisk gitar-song og så bygde han det opp med gitar og trommer og elektronikk. Så grunnlaget for songane på Coming Up er ein groove som består av conga, tamburin og akustisk gitar.» I 2003 spelte Martin Gore frå Depeche Mode inn to songar frå Tanx som ekstraspor på singelen hans «Stardust»: «Left Hand Luke and the Beggar Boys», og «Life is Strange».
Songen «Life is Strange» vart nytta i fleire scenar i filmen Dallas Buyers Club i 2013, der ein av hovudfigurane, Rayon, spelt av Jared Leto, er ein Marc Bolan-fan som bur omgjeven av bilete av idolet sitt.
Friðrik Ólafsson
Friðrik Ólafsson i Reykjavík er ein islandsk stormeister i sjakk og tidlegare president i Verdssjakkforbundet FIDE.
Han vann den islandske meisterskapen allereie som 17-åring i 1952, og Nordisk meisterskap i sjakk året etterpå, og stod deretter fram som den klart sterkaste islandske sjakkspelaren på den tida. Friðrik sitt første sterke internasjonale resultat var ein delt førsteplass med Viktor Korchnoi i Hastings 1955-56. Fridrik Olafsson vart Stormeister i 1958.
Friðrik sitt beste resultat i kvalifiseringa til Verdsmeisterskapen i sjakk var i intersoneturneringa i Portorož i 1958, der han klarte ein delt 5-6-plass og kvalifiserte seg til Kandidatturneringa - siste steg før ein eventuell VM-kamp. I kandidatturneringa i 1959 vart han nummer 7 av 8 deltakarar, med 10 poeng av 28 moglege.
Han spelte også i den påfølgjande Intersoneturneringa i Stockholm i 1962, men utan å kvalifisere seg for kandidatturneringa.
Friðrik har halde fram med å spele sjakk frå tid til anna. I 2003 vann han ein tvekamp i hurtigsjakk mot den store danske veteranen Bent Larsen med 5-3.
Øyvind Mobakken
Øyvind Mobakken er ein tidlegare langrennsløpar frå Oslo som vann to individuelle bronsemedaljar under to ulike NM på ski, samt fire NM-gull i stafett.
Karriere
Mobakken tevla frå junioralderen for Grorud Idrettslag, til dess han i 1991 melde seg inn i Nannestad Skiklubb. Frå 1993 til 1996 gjekk han fyrsteetappen på Nannestad sitt sigerrike lag som fire år på rad vann NM-stafetten over 3 x 10 km. Bjørn Dæhlie var også med på alle dei fire sigrane, Terje Smevold på dei tre siste.
Den beste plasseringa i verdscupen i langrenn oppnådde Mobakken med ein 13. plass på 30-kilometeren i Svenska skidspelen 1994. Etter stafettriumfane i NM vann Mobakken bronsemedaljen på tremila under NM på ski 1996 i Stryn, og på femmila under NM året etter. I 1997 var han 25 sekundar bakom noregsmeister, femmilsslukar Kristen Skjeldal i mål.
Mobakken la meir eller mindre opp i 1999.
God's Beautiful City
God's Beautiful City er eit gospelalbum av Little Richard, spelt inn i Nashville og gjeve ut i 1979. Etter å ha spelt inn dette albumet spelte Richard inn to songar som ikkje er blitt gjevne ut den 17. juni 1981 - «One Day At A Time» og «Where Will I Go Without The Lord?» - før han tok ein lengre pause frå karrieren sin.
Wildstrubelbreen
Wildstrubelbreen (tysk Wildstrubelgletscher) er ein 2,5 km lang isbre (2005) i Bern-Alpane i kantonen Valais i Sveits. I 1973 hadde han eit areal på 4,8 km².
God's Beautiful City
Medverkande
Dei andre musikarane er ikkje identifiserte.
Qarn Alam
Qarn Alam er ein stad i Oman, nær Ghaba. Staden er kjend som landet av olje og gass. Han ligg nær Mahout, Duqm og Masirah.
Primož Kozmus
Primož Kozmus er ein slovensk friidrettsutøvar som tevlar i sleggjekast. Under OL 2008 i Beijing vann han gullmedaljen i øvinga. Dette var Slovenias første olympiske gullmedalje i friidrett. Året etter vart han verdsmeister i Berlin.
Medaljar og plasseringar i internasjonale meisterskap
Hans personlege rekord er 82,30 m og vart oppnådd under eit stemne i Bydgoszcz i august 2007.
Schultüte
Schultüte (tysk for 'skulekremmarhus' eller 'skulepose') er eit kremmarhus fylt med sukkertøy eller anna som barn i tysktalande område tradisjonelt får med seg til skulen på fyrste skuledag.
Tradisjonen er kjend frå byrjinga av 1800-talet i Sachsen og Thüringen, men har seinare spreidd seg til heile det tysktalande området.
Opphavleg leverte foreldra barna sine Schultüte til skulen. Barna fekk beskjed om at det voks eit tre med Schultüten heime hjå læraren, og når desse var store nok, var det på tide å byrja på skulen.
I dag legg ein mange stader òg leiketøy og skulesaker i posane.
Skulekremmarhus er òg kjendet frå dei danske skulane i Sydslesvig.
Hirokazu Ninomiya
Hirokazu Ninomiya var ein japansk fotballspelar.
Lepramuseet
Lepramuseet, St. Jørgens Hospital i Bergen ligg i Marken i sentrum av byen, og blir i dag drive av Bymuseet i Bergen.
Skildring
Lepramuseet St. Jørgens Hospital er eit bevart sykehusmiljø frå 1700-talet. Det er eit av få bevarte leprasjukehus i Nord-Europa. Sjukehuset har namn etter heilage Jørgen, som var vernehelgen for spedalske eller leprasjuke.
Legen Daniel Cornelius Danielssen byrja arbeida ved St. Jørgens i 1840 og blei overlege i 1849, då pasientane ble flytta til Lungegaardens Sykehus. Frå 1857 blei dei overført til det nybygde Pleiestiftelsen for spedalske nr.1 Den best kjende hendinga knytt til sjukehuset er Armauer Hansen si oppdaging av leprabasillen i 1873. Dette representerte eit gjennombrot for lepraforskinga, og det norske lepraarbeidet fekk stor internasjonal betydning også på andre felt.
Lepramuseet fortel om sjukdommen spedalskheit eller Hansens sjukdom. Det formidlar historia til sjukdommen i Noreg, om livet på hospitalet og dei norske bidraga til lepraforskinga. Arkiva til stiftinga er ein del av Lepraarkiva i Bergen, som står på UNESCO sitt program for verdsminne.
Long Peak
Long Peak er eit bert fjell (1200 moh) på ein lang rygg 7 nautiske mil (13 km) aust-nordaust for Mount Landolt i Petvar Heights, søraust i Sentinel Range i Ellsworth Mountains i Antarktis. Det ligg oppom den nedre delen av Dramabreen i nord. Det vart kartlagd av US Geological Survey (USGS) frå landmålingar og flyfotografi i U.S. Navy frå 1957-59. Det vart namngjeve av Advisory Committee on Antarctic Names (US-ACAN) i 1984 etter James W. Long, ein fysikar i National Science Foundation og konsulent om helsespørsmål i Antarktis i 10 år.
Ruba
Ruba (Ру́ба) er ein by (urban status sidan 1970) i Vitsiebsk voblasts i Belarus. Det er underlagt Čyhunačny distrikt i Vitsiebsk.
I nærleiken av Ruba ligg eit museum vigd målaren Ilja Repin. Det byggjer på eigedommen til Repin, Zdravnjovo (Здравнёво).
Apeks
Apeks eller apex (latinsk for topp, spiss) kan syne til:
Believe Tour
Believe Tour er den andre konsertturnéen til den kanadiske plateartisten Justin Bieber, lansert for å støtte det andre studioalbumet hans, Believe. Turnéen starta i september 2012 og han vil spele 124 konsertar i Nord-Amerika, Europa, Midtausten, Afrika, Oseania og Asia.
Bakgrunn
Prøvane starta seint i juli 2012 i Long Beach Arena i Long Beach i California i USA. Bieber og crewet hans skulle kvar dag i fleire dagar gjennomføre ti timar med prøvar ettersom han meinte at han hadde mykje å påvise av di mange har vore kritisk til karrieren hans.
Turnéen vart ein suksess i USA og mange konsertar vart selde ut på under ein time. Konserten på Madison Square Garden vart truleg seld ut på berre 22 sekund. I august vart det gjennomført eit søk på Internett for å finne dansarar til turnéen.
Turnéen starta i Jobing.com Arena i Glendale i Arizona i USA. Premieren skapa overskriftar av di Bieber vart sjuk på scena. Framføringane av «Out of Town Girl» og «Beauty and a Beat» vart avbrot då Bieber kasta opp både på og bak scena.
Turnéen vart avyst på grunn av fleire problem under konserten i Tacoma Dome i Washington i USA. Etter konserten tvitra Bieber at hans personlege datamaskin og kamera vart stolen under konserten. Mange fans langa ut mot arenaen, medan andre trudde det var ei bløff. Tre dagar etter konserten hadde musikkvideoen til singelen «Beauty and a Beat» Vevo-premiere og videoen startar med teksten: «I oktober 2012 vart tre timar med personlege opptak stolen fra musikaren Justin Bieber. Opptaka vart ulovleg lasta opp av ein anonym bloggar». Mange medium rapporterte at tyveriet måtte vere ein bløff for å få merksamd rundt videoen. Managementet til Bieber seier framleis at opptaka vart stjålen.
Fylkesveg 254 i Rogaland
Fylkesveg 254 i Rogaland går mellom Braut og Storhaug i Klepp kommune. Vegen er 2,9 km lang.
Vegen var riksveg 44 gjennom Kleppe fram til omkøyringsvegen rundt Kleppe vart opna i 2007.
Bermel Escarpment
Bermel Escarpment er ein snø- og steinskrent i Antarktis som er 10 km lang. Han strekkjer seg frå foten av Ford Massif til King Peak i Thiel Mountains. Skrenten fell 300 til 400 m frå polarplatået til isflata nord for desse fjella. Han vart namngjeven av Advisory Committee on Antarctic Names etter Peter F. Bermel, ein kartograf with US Geological Survey (USGS). Bermel leia i lag med Arthur B. Ford gruppa frå USGS som vitja Thiel Mountains og som kartla desse fjella i 1960–61. Han var òg leiaren for USGS Topo East og Topo West, 1962–63, då det vart oppretta geodetisk kontroll frå området kring Cape Hallett til Wilson Hills (Topo West) og frå foten av Beardmorebreen til Horlick Mountains (Topo East).
Pagsanjan-fossane
Pagsanjan-fossane, tagalog Talon ng Magdapio, lokalt også kalla Cavinti-fossane, er nokre kjende filippinske fossar i Nasjonalparken i Pagsanjan-kløfta i Laguna-fylket.
Norske passasjerar ombord på RMS «Titanic»
Dette er ei fullstendig liste over norske passasjerar ombord på RMS «Titanic» på den katastrofale jomfruturen frå Southampton til New York via Cherbourg og Queenstown.
Av dei 2223 passasjerane på «Titanic» var 31 norske statsborgarar. 28 av dei reiste på 3. klasse, ein på 2. klasse og to på 1. klasse. Dei fleste av nordmennene gjekk ombord i Cherbourg.
Bernt M. Haugen
Bernt Olai Martinusson Haugen var ein norsk bonde frå Ulvestadhaugen i Dalsfjord. Han er kjend for orgelfabrikken Ulvestad og Haugens orgelfabrikker han skipa på Ulvestad og Lauvstad i lag med Lars E. Ulvestad.
Herland i Bergen
Herland er ein gard i Arna i Bergen. Garden ligg vest for Takvam og sør for Sørfjorden. Osterøybrua, som vart opna 3. oktober 1997, har det eine bruspennet ståande på Herland. Frå 1916 til 1966 var Herland haldeplass ein av stasjonane på Bergensbanen.
Terje Smevold
Terje Smevold er ein tidlegare langrennsløpar frå Elverum.
Karriere
Han slo seg gjennom som nasjonal toppløpar i 1990-sesongen, det vart også hans beste sesong. Under NM på Gjøvik vann han bronsen bakom gullvinnaren Kristen Skjeldal og Bjørn Dæhlie på sølvplassen. Seinare i sesongen kom han på 13. plass på 30 km jaktstart i Lahti, hans sterkaste prestasjon i verdscupen i langrenn. I sesongane som kom makta han ikkje å fylgje opp.
Smevold tevla i yngre år for Hernes Idrettslag, seinare for Bjerke Idrettslag og Nannestad Skiklubb. Saman med Øyvind Mobakken og Bjørn Dæhlie sikra han Nannestad gullmedaljen på NM-stafetten over 3 x 10 km i åra 1994, 1995 og 1996.
Medaljar og besteplasseringar i noregsmeisterskap
Han la opp i 2000.
Crescent Scarp
Crescent Scarp er ein kjenneleg, nordvendt skrent av stein og is, med ei høgd opp mot 1400 moh på sørsida av Flemingbreen nord i Palmer Land. Han vart grovt kartlagt frå bakken av British Graham Land Expedition i 1936-37 og fotografert frå lufta av U.S. Antarctic Service i 1940 og Ronne antarktiske forskingsekspedisjon i 1947. Han vart kartlagt på ny av Falkland Islands Dependencies Survey i 1958 og namngjeve skildrande.
Christian Braunmann Tullin
Christian Braunmann Tullin var ein norsk diktar og forretningsmann.
Biografi
Christian Braunmann Tullin (fødd og død i Christiania) var son av Guldbrand Hansen og Ragnhild Olsdatter Deli, middelklasse borgarfolk, men akta. Døypenamnet fekk han etter overrettsassessor Christian Braunmann, medan etternamnet Tullin skal ha vore etter faren sin fødestad, Tullia i Ringebu i Gudbrandsdalen. Han var gift med Mette Kruchow som han fekk fleire barn med, blant anna sonen Claus Tullin.
Tullin byrja å studere i 1745, takka vere stiftsprost Gunder Tøgersen Weggersløf, som antakeleg også leia Tullin si merksemd mot engelsk litteratur, som snart kom til å påverke han. Faren døydde før Tullin byrja å studere, men farsarven var tilstrekkeleg til å gi sonen gode vilkår i studentåra. Medan han førebudde seg til den filosofiske eksamen, lærde han fransk, tysk, musikk og teikning. Han lét seg rettleie i teologi av ein lærd prest, Christen Nold i Karrebæk på Sjælland, og tok teologisk eksamen i 1748. Etter avslutta eksamen drog han tilbake til Christiania for godt. Her øvde han seg på å framføre preiker, men på grunn av vanhelse gav han opp alle tankar på eit geistleg embete. I staden låg han seg etter jussen og det utan å ta nokon eksamen. Snart overtok han ein fabrikk ved Lysaker som produserte spiker, stivelse og pudder. I 1759 vart Tullin vald til tollinspektør av Det akershusiske Toldsocietat, og året etter fekk han jobb som viserådmann. I 1763 vart han vald til rådmann i Christiania og ikkje lenge etter fekk han i tillegg jobben som tolldirektør. To år seinare, i 1765, døydde han av brystsjukdom.
Tullin som diktar
Tullin var i tillegg til forretningsmann, diktar, og i ein kort periode både Danmark og Noreg sin mest feira såleis. Arbeidet til Tullin bestod for det meste av leilegheitsvers, skrive ved høve i Christiania eller ved prisoppgåver sett opp av Selskabet for de skjønne Videnskaber. Han prøvde seg for fyrste gong som diktar i 1749, men slo ikkje gjennom før i 1758 då han gav ut sitt berømte dikt Maidagen, i høve eit bryllaup i Christiania. Diktet til Tullin vakte oppsikt og i København vart diktet trykt opp fleire gonger. Diktet vart omsett til Tysk av Cramer og fekk til og med Gotthold Eprhaim Lessing si anerkjenning i den grad at han skal ha uttalt at det neppe fanst eit slikt bryllaupsdikt i den tyske litteraturen.
Tullin vart rosa for dikta sine, og i 1761 og 1764 vart prisdikta om Sjøfarten og Skabningens Ypperlighed trykte; det siste reknast av mange som hans hovudverk. Då han i 1764 gjorde ei forretningsreise til København saman med vennen James Collett, vart han motteken med dei største æresattestar. Men Tullin si dikting fekk ein brå slutt, for han døydde året etter. Han var då i ferd med å gje ut sine samla verk, men rakk ikkje å gjennomføre det. Etter at han døydde, vart verka utgitt i tre band (1770-1773). Tullin si anerkjenning var kortvarig, men han hugsast i Noreg for å vere blant ein av dei fyrste norske diktarar som også fekk anerkjenning i utlandet.
Sande i Vestfold
Sande er ein tettstad i Holmestrand kommune i Vestfold og Telemark med .
Sande var administrasjonssenter i tidlegare Sande kommune i Vestfold fylke.
Takashi Kano
Takashi Kano var ein japansk fotballspelar.
Føniks
Føniks (frå gresk φοῖνιξ, 'purpurraud') eller fugl føniks er ein mytologisk fugl som brenn opp og så gjenoppstår.
I gresk mytologi levde fuglen i 500 år før han brende seg sjølv og så stod opp att.
I overført tyding kan einkvan som reiser seg frå det ein har rekna som fortaping kallast ein fugl føniks.
(Wish I Could Fly Like) Superman
«(Wish I Could Fly Like) Superman» er ein song skriven av Ray Davies og spelt av The Kinks i 1979 på albumet Low Budget. Songen var inspirert av Superman: The Movie med ein discorytme og ein tekst som skildrar at songaren ynskjer han kunne fly slik Supermann (Christopher Reeve) gjer i filmen. Discostilen på songen kom etter sjefen i Arista Records, Clive Davis, bad om ein «ein nattklubbvenleg song», trass i at Ray Davies sjølv hata disco.
Songen vart gjeven ut som den første singelen frå Low Budget, og vart ein moderat hit i Nord-Amerika. Han har sidan vore med på mange samle- og konsertalbum.
Background
Ray Davies vart inspirert til å skrive «(Wish I Could Fly Like) Superman» etter å ha sett Superman: The Movie seint i 1978. Ray Davies har sagt at songen vart skriven som ein spøk etter at sjefen for plateselskapet, Clive Davis, sa han ønskte ein song som kunne spelast på dansegolvet.
Tekst og musikk
Songen påkallar òg ein annan film frå denne tida, Saturday Night Fever, og 60-talshitten til The Animals, «We Got to Get Out of This Place.» Teksten skildrar ein vanleg mann som drøymer om å vere Supermann for å kom seg gjennom forskjellige samfunnsproblem. Teksten kombinerer «fantasy» (fantasi) og «mundanity» (kvardagsleg) to av favorittemna til Davies.
«(Wish I Could Fly Like) Superman» har ein disco-aktig stil, men på konsertane spelte dei ofte songen som ein hardrocksong.
Utgjeving og mottaking
«(Wish I Could Fly Like) Superman» med «Low Budget» vart gjeven ut som den første singelen frå Low Budget. Singelen selde dårleg i Europa, men fekk ein viss suksess i Nord-Amerika og nådde 41. plassen på den amerikanske Billboard-lista og 43. plassen på den kanadiske RPM-lista. Dei andre singlane frå albumet nådde ikkje salslistene.
Mount Lopez
Mount Lopez er eit fjell i Walker Mountains, 8 km aust for Landfall Peak vest på Thurston Island. Det vart kartlagd frå flyfoto tekne av U.S. Operasjon Highjump i 1946-47. Det vart namngjeve av Advisory Committee on Antarctic Names (US-ACAN) etter fenrik Maxwell A. Lopez i U.S. Navy, som var eit ekspedisjonsmedlem som mista livet i ein sjøflystyrt ved Thurston Island den 30. desember 1946.
Fylkesveg 256 i Rogaland
Fylkesveg 256 i Rogaland går mellom Storhaug og Grude i Klepp kommune. Vegen er 1,3 km lang.
23 August i Constanța
23 August (tyrkisk Büyük-Tatlıcak), tidlegare Tatlâgeac Mare og Domnița Elena, er ein kommune i Constanța fylke i Romania. 23 August inngår i storbyområdet til Constanța.
Ras al Hadd
Skjelpaddestranda Ras al-Jinz
Strendene i Ras al Hadd og nærliggande Ras al-Jinz (رأس الجنز) er kjende som yngleområde for suppeskjelpadder.
Denis Kapustin
Denis Viktorovitsj Kapustin er ein russisk tidlegare friidrettsutøvar frå Kazan. Han deltok internasjonalt i tresteghopp. Kapustin vart europameister i øvinga i 1994, tok EM-sølv i 1998 og OL-bronse i 2000. Hans personlege rekord er 17,65 m.
Aktiv
Under verdsmeisterskapen i 1995 vart Kapustin slått ut i kvalifiseringa, medan han ved VM 1997 enda på fjerdeplassen, trass eit bestehopp på heile 17,59 m. Ved EM 1998 hoppa han 17,45 m, noko som heldt til ein sølvmedalje bakom suverene Jonathan Edwards frå Storbritannia. Kort før europameisterskapen gjorde han elles sitt livs lengste tresteghopp med 17,65 m.
Apeks i astronomi
Apeks i astronomi kan syne til rørsla til jorda i forhold til sola, eller rørsla til sola gjennom Mjølkevegen.
Apeksen til jorda er det punktet på himmelen som rørsla til jorda i forhold til sola i ein gjeven augneblink er retta mot. Han ligg i ekliptikken, kring 90° vest for sola.
Apeksen til solsystemet er på liknande vis det punktet på himmelen (nær stjerna ξ Herculis, sørvest for stjerna Vega) som sola, sett i forhold til dei klåraste stjernene, flyttar seg mot med ein snøggleik på 16,5-19,5 km/s. Det diametralt motsette punktet vert kalla solsystemet sitt antiapeks.
Edwards Point
Edwards Point er eit kupert nes heilt sør på Kermen Peninsula og Robert Island i Sør-Shetlandsøyane i Antarktis. Neset ligg på søraustsida av English Strait og dannar vestsida av innløpet til Devesil Bight og søraustsida av innløpet til Micalvi Cove. Området vart vitja tidleg på 1800-talet av selfangarar.
Øya er kalla opp etter Victor Edwards, teiknar i British Admiralty Hydrographic Office i 1930-åra.
Neset ligg 5,04 km nordaust for Santa Cruz Point på Greenwich Island, 4,57 km søraust for Beron Point og 6,14 km vest-sørvest for Robert Point.
Yoshio Okada
Yoshio Okada var ein japansk fotballspelar.
Denis Kapustin
Aktiv
Etter å ha vorte nummer ni i VM 1999 vart Kapustin bronsmedaljør under dei olympiske sommarleikane 2000 etter eitt hopp på 17,46 m.
Mount Loweth
Mount Loweth er eit snødekt fjell (1,420 moh) with a steep rock cliff i nord side, located 10 km (6 mi) aust-nordaust for Anderson Dome i aust end av Jones Mountains i Antarktis.
Det vart kartlagd av University of Minnesota Jones Mountains Party i 1960-61. Det vart namngjeve av Advisory Committee on Antarctic Names (US-ACAN) etter Hugh F. Loweth, Executive Offices of President, som i fleire år hadde ei viktig rolle i utviklinga og rådgjevinga av amerikansk vitskapspolitikk og prosjekt for Antarktis.
Fylkesveg 258 i Rogaland
Fylkesveg 258 i Rogaland går mellom Saltebakken og Skeie i Klepp kommune. Vegen er 4,3 km lang.
Chan Vathanaka
Chan Vathanaka er ein kambodsjansk fotballspelar.
Harstad
Harstad er ein by og administrasjonssenteret i Harstad kommune i Troms og Finnmark fylke. Byen har og er etter folketal den nest største byen i fylket, og den tredje største byen i Nord-Noreg.
Byen ligg nordaust på Hinnøya, og den nord- og sørgåande Hurtigruta møtast her kvar morgon. Harstad er ein kulturby og er fast vertsskap for Festspela i Nord-Norge, som blir arrangert kring Sankthans kvart år. Harstad kulturhus stod ferdig i 1992.
UiT Noregs arktiske universitet har campus i Harstad, med om lag 1 200 studentar.
Ayla
Ingo Kunzi, betre kjend under artistnamnet Ayla, er ein tysk DJ og trance-musikar.
Issa Rae
Jo-Issa Rae Diop er ein amerikansk skodespelar, manusforfattar og produsent kjend som Issa Rae.
I 2011 fekk ho merksemd for nettserien Awkward Black Girl. I 2016 hadde dramakomedien hennar Insecure premiere på HBO. Rae skapa, skreiv manus til og spela hovudrolla. For rolla i Insecure blei ho nominert til to Golden Globe-prisar og ein Emmy-pris.
Melodrama
Melodrama (av gresk melōidía eller melos, 'song', og drama, 'skodespel') var opphavleg ei form for syngespel (opera). I dag blir uttrykket gjerne brukt om eit kjenslerikt skodespel prega av sentimentalitet, sterke effektar og stundom akkompagnement av instrument.